**Bátaszék Város Önkormányzata Képviselő-testületének .../.... (...) önkormányzati rendelete**

**a helyi adókról szóló 23/2013. (XII.31.) önkormányzati rendelet módosításáról**

Bátaszék Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk. (1) bekezdés a) pontjában, a (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában kapott feladatkörében eljárva, a gazdasági kamarákról szóló 1999. évi CXXI. törvény 37. § (4) bekezdése alapján a Tolna Vármegyei Kereskedelmi és Iparkamara, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján a Pénzügyi és Gazdasági Bizottság véleményének kikérésével a következőket rendeli el

**1. §**

A helyi adókról szóló 23/2013. (XII. 31.) önkormányzati rendelet bevezető része helyébe a következő rendelkezés lép:

„Bátaszék Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk. (1) bekezdés a) pontjában, a (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában kapott feladatkörében eljárva, a gazdasági kamarákról szóló 1999. évi CXXI. törvény 37. § (4) bekezdése alapján a Tolna Vármegyei Kereskedelmi és Iparkamara, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján a Pénzügyi és Gazdasági Bizottság véleményének kikérésével a következőket rendeli el”

**2. §**

A helyi adókról szóló 23/2013. (XII. 31.) önkormányzati rendelet 1. § b) pontja helyébe a következő rendelkezés lép:

*(Az önkormányzat illetékességi területén az adókötelezettség e rendelet alapján a következőkre terjed ki:)*

„*b)* a helyi adókról szóló 1990. évi C. törvényben (a továbbiakban: Hatv.) meghatározott iparűzési tevékenységre (a továbbiakban együtt: adótárgy).”

**3. §**

(1) A helyi adókról szóló 23/2013. (XII. 31.) önkormányzati rendelet 3. § b) pontja helyébe a következő rendelkezés lép:

*(A Hatv. 24. §-ában meghatározott adókötelezettség;)*

„*b)* a magántulajdonban lévő nem lakás céljára szolgáló építményre,”

*(terjed ki.)*

(2) A helyi adókról szóló 23/2013. (XII. 31.) önkormányzati rendelet 3. § d) pontja helyébe a következő rendelkezés lép:

*(A Hatv. 24. §-ában meghatározott adókötelezettség;)*

„*d)* nem magánszemély tulajdonában álló, de magánszemély bérleti jogával rendelkező bérlakásra”

*(terjed ki.)*

**4. §**

A helyi adókról szóló 23/2013. (XII. 31.) önkormányzati rendelet 7. § (1) bekezdése helyébe a következő rendelkezés lép:

„(1) Az iparűzési adó évi mértéke a Hatv. 39. §, valamint a 39/A. § - 39/B. § szerint számított adóalap **2,0 % -a.**”

**5. §**

A helyi adókról szóló 23/2013. (XII. 31.) önkormányzati rendelet 8. § (2) bekezdése helyébe a következő rendelkezés lép:

„(2) E rendeletben nem szabályozott kérdésekben a Hatv.-ben és az adóigazgatási rendtartásról szóló 2017. évi CLI. törvényben foglalt előírásokat kell alkalmazni.”

**6. §**

Hatályát veszti a helyi adókról szóló 23/2013. (XII. 31.) önkormányzati rendelet 2. §-a.

**7. §**

Ez a rendelet 2024. január 1-jén lép hatályba.

Részletes indokolás

**Az 1. §-hoz**

A módosítandó rendelet bevezető része a jogalkotás aktusára vonatkozó kifejezésként „az alábbi rendelete alkotja” szószerkezetet alkalmazza. A jogszabályszerkesztésről szóló 61/2009. (XII. 14.) IRM rendelet (a továbbiakban: IRM rendelet) 52. § (2) bekezdés b) pontja szerint a bevezető rész a jogalkotás aktusára utaló kifejezést foglalja magában. A bevezető részben a „következőket rendeli el” kifejezés és a felhatalmazó rendelkezés javításra kerül.

**A 2. §-hoz**

A korábbi gazdasági tevékenység fogalma helyett a helyi adókról szóló 1990. évi C. törvényben (a továbbiakban: Htv.) rögzített iparűzési tevékenység fogalom bevezetésével kerül pontosításra a rendelet 1. § b) pontja.

**A 3. §-hoz**

A módosítandó rendelet 3. § d) pontja ellentétes a Htv. 2. §-ával, mely szerint az önkormányzat adómegállapítási joga a Htv-ben meghatározott adóalanyokra terjed ki, ezért ezen pont módosítása szükséges. Azadókötelezettek köre pontosításra valamint nyelvtani hiba javításra kerül.

**A 4. §-hoz**

2021. január 1. napjától az ideiglenes jellegű iparűzési tevékenység utáni iparűzési adó megszűnt és a korábbi állandó jellegű iparűzési adó jelző nélkül iparűzési adó néven szerepel a Htv-ben. Az előterjesztett rendelet tervezet elfogadásával az „állandó jellegű” megnevezés eltávolításra kerül a rendelet szövegéből.

**Az 5. §-hoz**

A rendeletbeli jogszabályi hivatkozás a jelenleg hatályos jogszabályoknak megfelelően javításra kerül.

**A 6. §-hoz**

A Htv. 1. § (1) bekezdése kimondja, hogy a törvény felhatalmazása és rendelkezései szerint a települési önkormányzat rendelettel az önkormányzat illetékességi területén helyi adókat (a továbbiakban: adót), valamint települési adókat vezethet be. Magyarország Alaptörvénye 32. cikk (1) bekezdés h) pontja szerint a helyi önkormányzat a helyi közügyek intézése körében törvény keretei között dönt a helyi adók fajtájáról és mértékéről. A képviselő-testületnek a fent részletezett jogszabályhelyek alapján nincs lehetősége arra, hogy a helyi adók megfizetésének módjait a rendeletben rögzítse. Az előzőekre tekintettel jelen szakasz hatályon kívül helyező rendelkezést tartalmaz.

**A 7. §-hoz**

Hatályba léptető rendelkezést tartalmaz.